17. ΝΟΜΟΘΕΤ. ΔΙΑΤΑΓΜΑ υπ’ αριθ. 1860 της 29 Σεπτ./13 Οκτ. 1942 Περί τροποποιήσεως ενίων διατάξεων του από 19/23 Ιουλ. 1941 Καν. Δ/τος «περί κωδικοποιήσεως εις ενιαίον κείμενον των διατάξεων των Α.Ν. 434/1937, 1933/1939, 2182/1940 και 2532/1940 «περί οργανισμού των Υποθηκοφυλακείων του Κράτους» ως τούτο ετροποποιήθη και συνεπληρώθη υπό των Ν.Δ/των 481 και 602 του έτους 1941, και άλλων διατάξεων. ΄Αρθρ.1-4.-(Αντικαθίστανται τα άρθρ. 53, 54, 55, και 57 του ως άνω Κ.Δ/τος, ανωτ. αρ. 12). ΄Αρθρ.5.-(Τροποποιούνται αι παρ. 3 του άρθρου 13 και 2 του άρθρ. 58 του αυτού Κ.Δ./τος). ΄Αρθρ.6-7.-(Καταργήθησαν δια του άρθρ. 8 του Α.Ν. 305/1945, κατωτ. αρ. 23). ΄Αρθρ.8.-(Αντικαθίσταται το άρθρ. 59 του αυτού ως άνω Κ.Δ/τος). ΄Αρθρ.9.-1.Δύναται μετ’ απόφασιν του Διοικητικού Συμβουλίου του Υπουργείου Δικαιοσύνης να απονεμηθή εις τους κατά την έναρξιν της ισχύος του παρόντος υπηρετούντας Εισηγητάς ειδικών εμμίσθων υποθηκοφυλακείων ο βαθμός και μισθός του Υπουργικού Τμηματάρχου Β΄ τάξεως εφ’ όσον έχουσιν υπερδεκαπενταετή συνολικήν υπηρεσίαν εξ ης πενταετή εν τω βαθμώ του Εισηγητού ή τους κεκτημένους πτυχίον Νομικής και άδειαν του δικηγορείν και πενταετή υπηρεσίαν εις τον βαθμόν του Εισηγητού ή γραμματέως α΄ τάξεως, εις δε τους γραφείς α΄ τάξεως ο βαθμός και μισθός του γραμματέως β΄ τάξεως υποθηκοφυλακείου εφ’ όσον έχουσιν υπερεξαετή συνολικήν υπηρεσίαν τακτικού και εκτάκτου υπαλλήλου. 2.Ωσαύτως δύναται να απονεμηθή ο βαθμός του Εισηγητού εις τους ήδη υπηρετούντας γραμματείς α΄ τάξεως ειδικών εμμίσθων υποθηκοφυλακείων λαμβάνοντες τον μισθόν του Εισηγητού κατά το από 12 Ιαν. 1934 Δ/μα «περί αποδοχών πολιτικών δημοσίων υπαλλήλων» έχοντας υπερεικοσιπενταετή συνολικήν δημοσίαν υπηρεσίαν εξ ης δεκαετή εν τω βαθμώ γραμματέως α΄ τάξεως. ΄Αρθρ.10.-Δια τον διορισμόν και αναδιορισμόν των αμίσθων υποθηκοφυλάκων δεν έχουσιν εφαρμογήν αι διατάξεις του άρθρ. 27 του Α.Ν. υπ’αριθ. 1959/1939 (τ.2) «περί αδειών των πολιτ. δημ. υπαλλήλων και των εκπαιδευτικών λειτουργών» εφαρμοζομένων εφεξής των διατάξεων του άρθρ. 16 στοιχ. γ΄ του από 19/23 Ιουλ. 1941 Κ.Δ/τος «περί κωδικοποιήσεως εις ενιαίον κείμενον των διατάξεων των Α.Ν. 434/1937, 1933/1939, 2182/1940 και 2532/1940 «περί οργανισμού των υποθηκοφυλακείων του Κράτους». Άρθρ.11.-(Παρατίθεται μετά το άρθρ. 14 του Κ.Δ της 19/23 Ιουλ. 1941, ανωτ. αρ. 12). 